دانمارک کرالیچه‌سی 2-جی مارگریت ایله 1967-جی ایلده ائولنن فرانسیز اصیل‌لی شاهزاده هنریک، خسته‌خانا‌دان مرخص ائدیلمه‌سی‌نین آردین‌دان فردنزبورگ ساراییندا 84 یاشیندا اؤلدو.
کرالیت مطبوعات بوروسون‌دان ائدیلن آچیقلامادا، چرشنبه آخشامی اؤلن شاهزا‌ده‌نین سون آنلاریندا یانیندا خانیمی کرالیچه 2-جی مارگریت ایله اوغول‌لاری ولیعهد شاهزاده فردریک و شاهزاده یوآخیمین اولدوغو بیلدیریلیب.
ژانویه آیی‌نین اوّل‌لرینده میصرده اولان شاهزاده هنریک، یاشادیغی ناراحاتلیقدان سونرا دانمارکا آپاریلمیشدی.
کرال مطبوعات بوروسو داها اوّل وئریلن معلوماتدا شاهزاده هنریک آغجیرینده یاخشی خاصیت‌لی شیش اولدوغو آچیقلانمیشدی.
کرال خسته‌خاناسی Rigshospitalet‌ ده 28 ژانویه‌ده معا‌لیجه آلتینا آلینان شاهزاده هنریک، دونن مرخص ائدیلمیشدی..
مسئله‌یه دایر کرال مطبوعات بوروسون‌دان ائدیلن آچیقلامادا، شاهزا‌دن سون گون‌لرینی یاشاماق عذره فردنسبورگ سارایینا آپاریلدیغی قید ائدیلمیشدی.
فرانسادا 1934-جی ایلده آنا‌دان اولان کونت هنری ماری ژان آندره، کرالیچه 2-جی مارگریت ایله 1967-جی ایلده ائولنمه‌سی‌نین آردین‌دان شاهزاده هنریک آدینی آلدی. جوت، بال آیینی تورکیه‌ده کئچیردی.
8  نوه صاحبی جوتلوگون بؤیوک اوغول‌لاری ولیعهد شاهزاده فردریک 1968، شاهزاده یو آخیم ایسه 1969-جی ایلده دونیایا گلیب.
شاهزاده هنریک، کرال عائله‌سی پروتوکولوندا اوغول‌لاری ولیعهد شاهزاده فردریک و شاهزاده یو آخیم‌دن سونرا گلمه‌سین‌دن دولایی دویدوغو ناراحات‌لیغی تئز-تئز دیله گتیردی.
فرانسیز اصیل‌لی شاهزاده هنریک، اؤزونه کرال آدی وئریلمدیگی اوچون کرال عائله‌سی عنعنه‌لری‌نین عکسینه، حیات یولداشی کرالیچه 2-جی مارگریت ایله یاناشی باسدیریلماق ایستمدیگینی بیلدیرمیشدی.
شاهزاده هنرییه کئچن یاز بوناما/ دمانس تشخیصی قویولموشدو.
